section_heading: Svećeničke godine
paragraph_text: Najviše je pastoralno radio u Tovarniku gdje je radio neprekidno 28 godina. Župnik je u Tovarniku od 1. srpnja 1963. godine. Unatoč prošlih 18 godina, selo je i dalje osjećalo događaja s kraja Drugoga svjetskog rata i poratne komunističke represije. U teškim okolnostima svladao je mentalitetne prepreke, župljani su prepoznali njegovu sposobnost i Burik je postupno obnavljao zapuštene župske objekte i župne zajednice. Planski i uz osobni mar napravio je uzorni sakralni objekt od stare crkve, a kod nje novi župni dom. Katehizirao je mladež, a kod zastrašenih odraslih kod kojih je vjera bila zapuštena, obnavljao je vjeru. Bio je iskreni zagovaratelj ekumenskog dijaloga i suživota različitih vjera, naroda i rasa. Kako je pomagao katolicima, tako je pomagao i pravoslavnom stanovništvu Tovarnika.